CELEX: 32016D2062
Language: fi
Date: 2016-11-23 00:00:00
Title: Komission täytäntöönpanopäätös (EU, Euratom) 2016/2062, annettu 23 päivänä marraskuuta 2016, Tanskalle annetusta luvasta käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn täytäntöönpanopäätöksen 2012/818/EU, Euratom muuttamisesta (tiedoksiannettu numerolla C(2016) 7442)

25.11.2016   
            
            
               FI
            
            
               Euroopan unionin virallinen lehti
            
            
               L 319/44
            
         KOMISSION TÄYTÄNTÖÖNPANOPÄÄTÖS (EU, Euratom) 2016/2062,
   annettu 23 päivänä marraskuuta 2016,
   Tanskalle annetusta luvasta käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn täytäntöönpanopäätöksen 2012/818/EU, Euratom muuttamisesta
   
      
         (tiedoksiannettu numerolla C(2016) 7442)
      
   
   (Ainoastaan tanskankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
   on kuullut omien varojen neuvoa-antavaa komiteaa,
   sekä katsoo seuraavaa:
   
               (1)
            
            
               Neuvoston direktiivin 2006/112/EY (2) 370 artiklan mukaan Tanska saa jatkaa edellytyksin, jotka olivat voimassa tässä jäsenvaltiossa 1 päivänä tammikuuta 1978, liitteessä X olevassa A osassa tarkoitettujen liiketoimien verottamista. Saman direktiivin 371 artiklan mukaan Tanska saa jatkaa edellytyksin, jotka olivat voimassa tässä jäsenvaltiossa 1 päivänä tammikuuta 1978, liitteessä X olevassa B osassa tarkoitettujen liiketoimien vapautusta arvonlisäverosta. Kyseiset liiketoimet on otettava huomioon määritettäessä arvonlisäverosta kertyvien omien varojen perustetta.
            
         
               (2)
            
            
               Komission täytäntöönpanopäätöksen 2012/818/EU, Euratom (3) nojalla Tanskalla on lupa käyttää likimääräisiä arvioita direktiivin 2006/112/EY liitteessä X olevan A osan 2 kohdassa tarkoitettujen liiketoimien sekä liitteessä X olevan B osan 10 kohdassa tarkoitettujen liiketoimien osalta.
            
         
               (3)
            
            
               Tanska pyysi 29 päivänä huhtikuuta 2016 päivätyssä kirjeessään (4), että sen arvonlisäverosta kertyvien omien varojen perusteen laskemiseksi annettujen lupien voimassaoloa jatketaan direktiivin 2006/112/EY liitteessä X olevan A osan 2 kohdassa tarkoitettujen liiketoimien sekä liitteessä X olevan B osan 10 kohdassa tarkoitettujen liiketoimien osalta. Lupien voimassaoloa olisi jatkettava Tanskan pyynnön mukaisesti, sillä poikkeukset koskevat kansallista lainsäädäntöä.
            
         
               (4)
            
            
               Avoimuuden ja oikeusvarmuuden vuoksi lupa olisi myönnettävä määräaikaisena.
            
         
               (5)
            
            
               Sen vuoksi täytäntöönpanopäätöstä 2012/818/EU, Euratom olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2012/818/EU, Euratom 2 artikla seuraavasti:
   
      ”2 artikla
      Tätä päätöstä sovelletaan 1 päivästä tammikuuta 201231 päivään joulukuuta 2021.”
   
   2 artikla
   Tämä päätös on osoitettu Tanskan kuningaskunnalle.
   
      Tehty Brysselissä 23 päivänä marraskuuta 2016.
      
         
            Komission puolesta
         
         Kristalina GEORGIEVA
         
            Varapuheenjohtaja
         
      
   
   
      (1)  EYVL L 155, 7.6.1989, s. 9.
   
      (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
   
      (3)  Komission täytäntöönpanopäätös 2012/818/EU, Euratom, annettu 19 päivänä joulukuuta 2012, luvan antamisesta Tanskalle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EUVL L 352, 21.12.2012, s. 61).
   
      (4)  Ares(2016)2052880.